Tutlayin timaziɣin

**Tutlayin timaziɣin**  (s tfinaɣ tatrart: ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ, ⵜⴰⵎⴰⵣⵉⵖⵜ, s tifinaɣ n imuhaɣ: ⵜⵎⵣⵗⵜ ar tettyunṭaq: [tæmæˈzɪɣt]) gant yat trabbut zɣ tawja n tutlayin tifryuasiyin, tutlayin ad zdint d ingratsnt ar sisnt sawaln iɣrfan imaziɣn ɣ tmizar n tmazɣa d tfriqt n ugafa s umata. Tutlayin ad myarnt yadlli ad ttyurant s yan ugmmay ism as Libik-birbir, lli nssn ɣassad s yism n tifinaɣ.

Tettusawal tamaziɣt dar tugt n middn ɣ tmizar n Lmɣrib, Dzayr d Libya, d yan uṭṭun imẓẓiyn n middn ɣ Tunst, Cngiṭ, agafa n Mali, agafa d utaram n Nijr d ugafan Buṛkina Faṣu d tmazirt n Siwa ɣ Miẓra. Tugt n imsiwln s tutlayin timaziɣin imzwagn, ɣassad llan s wuṭṭun n kra n 4 id mlyun, llan ɣ tmizar n Uṛuppa n utaram, llan s kraḍ tasutin, zɣ isggʷasn n 1950. Uṭṭun n imaziɣn yugr wuṭṭun n imsiwln s tutlayin timaziɣin.

Kra n 95% n imsiwln s tutlayin timaziɣin ar sawaln yat zzɣ smmust tutlayin mqqurnin, kraygat yat zgisnt teṭṭaf uggar n sin id mlyun n imsiwln, ad tnt igan d s unmala n ustay n uṭṭun n imsiwln: Taclḥit, Taqbaylit, Tamaziɣt (n wammas), Tarifiyt, Tacawit. 

## Assinw (taklasifikasyunt)

### Tutlayin timaziɣin n ugafa

Gant Tutlayin timaziɣin n ugafa yat tyffart tantalant (dialect continuum) ittusawaln ɣ tmazɣa, tg daɣ yat zɣ tdurubba (sous-groupes) n tṣṭṭat tamaziɣt n tutlayin tifrusyawiyin. Akccum n tutlayt taɛṛabt iṛẓa tasult lli tt nn ikkan grasnt.

Tutlayin timaziɣin n ugafa nna s sawaln dar uggar n mlyun n ufgan gan tnt Taclḥiyt, Tamaziɣt n tuẓẓumt, Tarifit, Tacawit d Taqbaylit. Bḍant f kraḍt trubba:

* Tutlayin timɣribiyin n Waṭlas
* Tutlayin tijanatin
* Taqbaylit

### Tutlayin timaziɣin n utaram

Tutlayin timaziɣin tutrimin nɣ Tutlayin timaziɣin n unẓul utrim gant yat tṣṭṭat zɣ tutlayin timaziɣin. Taṣṭṭat-ad gis snat tutlayin:

* Taẓnagt
* Tatsrrt

### Tutlayin timaziɣin titrgiyin

### Tutlayin timaziɣin n ugmuḍ

Timaziɣin tigmuḍanin nɣ Timaziɣin n ugmuḍ gant yat trabbut n tutlayin timziɣin ittusawaln g Libya d Miṣṛa. Tkcm gis Tawilant, Tasknit, tasiwit d taɣdimsit.

Ɣ umata, ar ttussiḍannt tutlayin timaziɣin tigmuḍanin zɣ tdurabbut n tutlayin tijanatin n tmaziɣt tagafayt. Taṣṭṭat-ad gis smmust tutlayin:

* Tasiwit
* Tawilant
* Taɣdimsit
* Tanfust
* Tasknit

### Tagwancit

Tutlayt tagwancit tga yat tulayt inɣuban lli tt inn ikkan ar sis sawaln igwanciyn ɣ tgzirin tikanariyin ar tasuta tiss 16 nɣ 17. Tmmut tutlayt-ad dffir n walik n tgzirin tikanariyin. Tettyusan tutlayt tagwancit s wammak n twinas d tguriwin lli zmmimn ijyugrafn imzwura, d ismawn n idɣarn d kra n tguriwin nna tumẓ tṣbnyult n tgzirin tikanariyin.

## Tibḍit tarakalt

### Lmɣrib

* **Tutlayt taclḥit** nɣ tasusit tga tutlayt tamaziɣt akkʷ imqqurn ɣ wuṭṭun n imsawaln. tg tmazirt-nns gr udrar n drn, Asif n Sus, Asif n Dra d waṭlas imẓẓiyn. llan imsiwln sis ɣ tmdinin mqqurnin ula nttnti zun d tigmmi tumlilt, d ṛṛbaḍ d sla. Tga tclḥiyt yat zɣ tawja n tutlayin n waṭlas tama n tmaziɣt n waṭlas anammas.
* **Tutlayt tamaziɣt n tuẓẓumt**

* **Tutlayt tarifit** tga tutlayt n imaziɣen irifiyn nna izdɣn ɣ idrarn d iɣrman n Arrif lli d-yuckan dɣ ugafa n umṛṛuk. Llan gr 3 ar 4 id mlyun n imsawaln s tutlayt-ad ɣ umṛṛuk d uruppa

### Dzayr

* **Tutlayt taqbaylit** nɣ d tazwawt tga tutlayt n imaziɣn n iqbayliyn lli izdɣn ɣ tmazirt n lqbayl ɣ Dzayr. Taqbaylit tga yat tutlayt zɣ tutlayin timaziɣin iṭṭafn aṭṭan n imsawaln yattyun, tg tis snat dffir n tclḥiyt ɣ maya.

* **Tutlayt tacawit** tga tutlayt n icawiyen, tg tutlayt tis snat ɣ wuṭṭun n imsawaln ɣ Dzayer dffir n tutlayt taqbaylit.
* **Tutlayt tumẓabt** tga yat zɣ tutlayin timaziɣin n tmazirt n dzayr. Ar sis sawaln ɣ tsgiwin n wilaytat ɣrdaya .

* **Tutlayt taznatit** tga yat tutlayt s sawaln imaziɣn ɣ tmazirt n dzayr. Ar as nttini tamaziɣt n tigurarin niɣ tamaziɣt n twat. tg awal n tqbilin tiznatiyin nɣ znata n unẓul n tamazirt n dzayr. Tantala ad tga yat zɣ tutlayin n dzayr lli ttinin is tmmut ɣ tigira n 1985 ɣ iɣrman d iduwwarn n twat d tsggiwin tamntit d tittaf. Timyurin n iggmaḍn n tmizar ad n tmdyazt d uẓawan s taznatit ttyuran d frurin ɣ warratn n Mulud Mɛmmri. Ttyuzmmamen ɣ imṣṭirn imzwura n tussna n ufgan n -{UNESCO}-

### Tuns

* **Tutlayt tasndit** tga yat zɣ tutlayin timaziɣin lli illan ɣ tmazirt n Tunst, tg yat zɣ tutlayin lli immutn. Nnan mas d zɣ 1950, tutlayt-ad ur sul illi mad tt isawaln. Ɣ tmazirt n Tunst, mnnawt tutlayin ad illan agri skrnt nit s tɣarast n ismḍal. Imbddadn iqawmiyn n yiεṛabn lli inbḍn ɣ tmazirt n Tunst uggar 50 n usggʷas ayad gan tuggʷas-nnsn afad ad nɣin tadlsa d tutlayin timaziɣin.

### Libya

* **Tutlayt tanfust** niɣ **mazoɣ** tga tantala lli sawaln imaziɣn n udrar n infusn (nɣ jabal naffusa), adrar-ad illa ɣ tmazirt n libya, **tanfusit** tga ula yat tantala zɣ tutlayin timaziɣn lli sul idrn, waxxa tbidd tanbaḍt n libya ɣ ddu ifassn Lqddafi bac ad tt tmḍl.  Ar tt sawaln uggar n 150 000 n umdan. tangalt (ISO 639-3) ns igat: jbn. Mnck ad bdda tsmun id bu icnubcn n tutlayt mas tga z tutlayin n tuns, mac nttat naḥayat disnt.

### Mali d Nnijr

### Miṣṛa

### Muriṭanya

### Tigzirin tiknariyin

* **Tutlayt tagwancit** tga yat tulayt inɣuban lli tt inn ikkan ar sis sawaln igwanciyn ɣ tgzirin tikanariyin ar tasuta tiss 16 nɣ 17. Tmmut tutlaytad dffir n walik n tgzirin tikanariyin. Tettyusan tutlayt tagwancit s wammak n twinas d tguriwin lli zmmimn ijyugrafn imzwura, d ismawn n idɣarn d kra n tguriwin nna tumẓ tṣbnyult n tgzirin tikanariyin.

## Tirra
#### Agmmay n tifinaɣ

Uran imzwura tamaziɣt s iskkiln n tfinaɣ d iskkiln n tarabt d iskkiln n tlatinit mac ɣ usggwas n 2003 iskcm usinag agldan n tussna tamaziɣt tifinaɣ ɣ uslmad n tmaziɣt; tdwel tifinaɣ niɣ Tifinaɣ  tunṣibt ɣ Lmɣrib;

Tifinaɣ iggmayn iqburn ila ɣ iẓẓlmḍ n ifriqya sxdmant imaziɣn d ṭawariq 

#### Agmmay alatin
Iqbaylin n tamazirt d yan ugzzum mqqurn nimrukiyn ar tafan mas irxa bzzaf ad ttran s tirra tamaziɣt talitinit. tirra yad ar tnt bahra ntafa ɣ lwib d-sitat imazi°n n - brra d tigzirin tiknariyin.

#### Agmmay aɛrab
Uran ṭṭlba d imḥḍaṛn n timzgadiwin n iffus n tamazirt lmrruk s ugmmay n tɛṛabt, ilin mnnaw n warratn s uskkil-a, kra zgi-sn ittyura ɣ dar tasut 11.

## Arratn iqburn
Kigan zzɣ mddn da ttiɣiln is d ar ɣilad ad ssntint tirra s tutlayin tamaziɣin, d is ur dars tlli awd yat taysi iran ad as yaws ad tgmu tmɣr acku taddagt ur ilin iẓuṛan mqqurnin ur tufi ad tili ifrawn d icṭḥan mqqurnin ! Is llan kra n warratn izaykutn dar tmaziɣt ? Mlmi ad ssntint tirra s tutlayt ad ? Ma ayd icuncgn amussu ad adlsan ? Man imukrisn d ittkkan mnid i warra amaziɣ ? Ma s nɣiy ad t nsyafu zzɣ wanaw ad n warratn izaykutn ?

Yuwi d uslmad Ɛumaṛ Affa lli igan aslmad ɣ tmɣrudt n Rrbaṭ dffir isnubbucn lli iga f usntl amzruy n warra amaziɣ s uskkil « aεṛab » mas iga Umṛṛuk s umata ansa i uskkir n warratn s tutlayin tamaziɣin s tmzarayin nns akkʷ swa ɣ Sus nɣ d Laṭlas nɣ d Rrif irnu isslkn ɣ yat tinawt iga tt usinag agldan n tussna tamaziɣt ɣ 2003 mas d Sus ad igan tansbaɣurt uggar s wanaw ad n warratn. Aya yuwi t id, mk lli inna, wansa arakal lli illan dar tsga ad d lli tt yujjan ad taggug f iḍiṣn inadafn aylli tt yujjan ad tḍuf kigan n uzug anutlay d unamun d udmsan d usrtan.

Awttas zɣ warratn lli skrn iclḥiyn n zik ur igi tutlayt taclḥit s ixf nns maca ad ssawḍn tussna tamsɣant i ugdud amaziɣ lli ikkan ur da ittakʷz taεṛabt, aya isfaw t mas amata ɣ warratn ad aɣn d iskkinn n usgd swa ɣ igr n usumd nɣ ɣ igr n uflas nɣ ɣ igr n tikli n wasr nɣ isfra lli t ittalɣn, issuman t ulaa acku ur snzgumn imaratn ad s wanaw n tirra d ur srisn kra n ilugnn i usnmarra amaziɣ.

Kra n imdyatn zzɣ warratn aɣ d ilkmn :

* Asuɣl n udlis Al anwar assunnyya fi lkalimat assunnyya *« Tifawin tisunniyin ɣ tguriwin tisunniyin »* i Muḥammad ug Aḥmad u Juzayy Aɣṛnaṭi s tmaziɣt n Sus.

* Asuɣl n udlis Al arbaεun annawawyya *« Tisimrawin timiɣsin »* i Muḥammad Muxtar Asusi.

* Arra  *« Tafukt n ddin »* i Ɛli u Hmad ug Iliɣ , adlis ad iga yat tmdyazt ɣ llant mraw n yifḍn n tiwnt .

* *« Baḥr addumuε* *»* (Ill n imṭṭawn) n Muḥammad Awzal.

* Arra *« Amaziɣ »* i Brahim Aẓnag.

* Arra *« Al-ḥawḍ»* i Muḥammad Awzal.

* *« Taelif fi ttawḥid wa lfiqh wa lfalak »* (Tirra ɣ usyiwn d lfiqh d tjṛṛumt d tsnayrur) i Brahim u Ɛbdllah u Muḥmmad Aẓnag.

Yuwi d uslmad Affa ɣ tinawt nns uttay n 25 n warra ttyaranin s tutlayt tamaziɣt, irnu uslmad ad mas d arrantn lli ittyamaẓn ɣ Uṛubba ttwaḥḍan ɣ Iks Un ɣ Rufans ɣ Fṛanṣa.

Zɣ warratn imaziɣn igan izaykutn lli ittyaskarn s tmaziɣt « Kitab al-asmae » (Adlis n wassaɣn) lli igan yan usgzawal (msmun awal) amaziɣ aεṛab ittuɣuln ɣr tasut tiss 12 n tlalit, ittyaskar usgzawal ad ɣ 1146 dat n tlalit, yara t u Tunart lli iluln ɣ 1085 dat tlalit immt ɣ 1172 (ur igi u Tumrt Amuwḥḥidi), tili ɣ warra ad 2500 n tguri tamaziɣt lli ɣ amunt 250 n wassaɣn n imɣayn, ig usgzawal ad yan zzɣ isgzawaln akkw iqbrn ɣ umaḍal. D hat zrwn kigan n imsnilsn imaziɣn d ayt Uṛubba (Ihulandiyn d Ifṛanṣiṣn) asgzawal « Adlis n wassaɣn » d yan umawal aḍnin assaɣ nns « Kacf aṛṛumuz » d ifḍn n warratn yaḍn lli ɣ llant tullisin, isfra, aflas, ismigiln,…lli d ikkan Amṛṛuk d Dzayr d Libya d Tiniri . arra amaziɣ akkw iqbrn ittyissin ar ɣilad d arra « Kitab albarbaryya » (Adlis n tmaziɣt) zzɣ Tuns, illa ɣ 896 n tasna, ar issfru taɣarast tibaḍit . ar ittuɣul usakud n usnulfu n warra ad amqran ar gr tasut tiss 8 d tiss 9 n tlalit, ar ittawz f tzrawt nns umsnils aṭalyan Vermondo Brugnatelli zzɣ tsdawit Milano-Bicocca. Aya yujja i imsnilsn ad isinn s talɣiwin n ussmrs n tmaziɣt n zik ittyaran zzɣ uggar n 1200 n usggwas aya.

Ar ɣilad ur ta llint kra n tsiḍan i taysi ad tansbaɣurt, d ur nssin man idɣarn ɣ llan kigan n warratn imaziɣn wala mani ɣ nn ḥḍan, s man aya ur nufi ad nfk yat twlaft imdn f tilawt n warratn ad, d ar ttddrn aṭaṣ n imukrisn amm assmrs ur ifulkin, mnziwt ur illin d tanzzarfut, assrwl d tukkṛḍa, nrnu asn nn awd imukrisn igamann amm iɣrdayn, iwḍfan, aɣmal, ubuy n warratn atg  luman acku kigan ɣ warratn ad gan uslign s kra n tawjiwin lli d ifl umara, ar tn bḍḍun grasn. addad ad ismrnat uggar acku ur llint kra n tkafutin nna rad iswuri f uḥṭṭu d ufrag i warratn ad.  S man aya zmrɣ ad iniɣ mas mk aɣ d uwḍnt tmiḍiwin n warratn hat ifḍn ad inɣuban swa s iskkirn igamann nɣ inafgann.

Arratn ad n tmaziɣt gan yan uɣbalu ur ittɣarn i tutlayt tamaziɣt acku usin kigan n umawal azayku nna ur nenni ad naf dar ayt ɣilad, aya yujja imrza ad sgisn ḍin kigan n tguriwin nna rad yaws ɣ usbɣr n tutlayt tamaziɣt d ussudr nns, maca tiwuriwin nna ittugan ar ɣilad ur gumnt, iqqn d ad tili yat tstratijit i uḥṭṭu n taysi ad ittug as usnmala d tzrawin afad ad d sgisn ittuẓẓg akkw uynna uman n tussna s lawan akkw ɣ igr n tutlayt tamaziɣt.

## Asnɣms s wawal amaziɣ

## Taddagt n tutlayin timaziɣin

* Tafruyasit 
** Proto-Tamaziɣt 1 (-7000)
*** Proto-Tamaziɣt 2 (-2000)
**** Tamaziɣt n ugmuḍ
***** Tanfusit
***** Tawilant
***** Tasknit
***** Taɣdimsit
***** Tasiwit
**** Tamaziɣt n ugafa
***** Taqbaylit
***** Tamaziɣt n waṭlas
****** Taclḥiyt
****** Tamaziɣt n waṭlas anammas
***** Tutlayt tajanat
****** Tarifiyt
****** Taznast
****** Tacnwit
****** Tumẓabt
****** Tacawit
****** Taznast n umalu
****** Tajerbit
**** Tatargit
***** Tamahaɣt
***** Tamacaɣt
***** Tawllmmtt
***** Tayart
**** Tamaziɣt tutrimt
***** Taẓnagt
***** Tatsrrt

## Ẓr daɣ

### Tinidlisn

* Meftaha Ameur, Khalid Ansar, Abdellah Boumalk, Noura El Azrak, Rachid Laabdelaoui et Hamid Souifi, Centre de l'Aménagement Linguistique, , Rabat, Institut Royal de la Culture Amazighe, coll. « Lexiques et dictionnaires » (no 13), 2016, 1030 p. (, asmnid ɣ wantirnit , ɣṛ ɣ wantirnit )
* Revue annuelle *[http://www.berberemultimedia.fr/etudes_docum/etudetdocs.htm Études et documents berbères] <small>[http://archive.wikiwix.com/cache/index2.php?url=http%3A%2F%2Fwww.berberemultimedia.fr%2Fetudes_docum%2Fetudetdocs.htm ]</small>* (Paris/Aix-en-Provence, Coédition La boîte à Documents/Edisud)
* Lamara Bougchiche (préf. Lionel Galand), , Paris, Ibis Press, coll. « Sources berbères anciennes et modernes », 1997, 447 p. (, OCLC 37040152, asmnid ɣ wantirnit )
* *Linguistique berbère : Études de syntaxe et de diachronie*, Salem Chaker, Peeters, Paris, 1995 (ISBN 978-2-87723-152-7)
* *Grammaire berbère* (rifain, zayane, chleuh, kabyle), Michel Quitout, éd. L'Harmattan, 1997 (ISBN 978-2-7384-6004-2)
* *nitiation à l'écriture de la langue berbère*, Larbi Rabdi, éd. L'Harmattan, 2001, 148 p.  (ISBN 978-2-7475-0904-6)
* *Dictionnaire des racines berbères* (formes attestées), Kamal Naït-Zerrad, 3 tomes : Tome I, 1998 () ; Tome II, 1999 () ; Tome III, 2002 (ISBN 978-90-429-1076-8)
* *La langue berbère*, André Basset, éd. L'Harmattan, 2004 ()
* *Langue berbère. Introduction à la notation usuelle en caractères latins*, Ramdane Achab, éd. Hoggar, Paris, 1998 (ISBN 978-2-912996-00-8)
* *Dictionnaire tamazight - français* (variante zayane du Maroc central), Miloud Taïfi, éd. L'Harmattan, 1992 (ISBN 978-2-906659-00-1)
* *Dictionnaire des verbes Tachelhit-Français*, Abdallah El Mountassir, éd. L'Harmattan, 2003 ()
* *Manuel de conjugaison du tachelhit (langue berbère du Maroc)*, Abdallah Boumalk, éd. L'Harmattan, 2003 ()
* *Grammaire moderne du kabyle*, Kamal Naït-Zerrad, éd. Karthala, Paris, 2001 (ISBN 978-2-84586-172-5)
* *Psycholinguistique touarègue (Interférences culturelles)*, Mohamed Aghali-Zakara, Inalco, Paris, 1992
* *Dialecte de l’Ahaggar* (en 4 volumes), Charles de Foucauld, éd. L’Harmattan, Paris, réédition de 2005 (ISBN 978-2-7475-8173-8)
* *Langue et pouvoir en Algérie*, Mohammed Benrabah, éd. Séguier, 1999 (ISBN 978-2-84049-150-7)
* Dictionnaire insolite du Maroc - Latéfa Faïz - Édition Cosmopole - Novembre 2011 - ISBN / 978-2-84630-064-3.
* Stéphanie Pouessel, « La relégation des langues berbères : le complexe de la berbérité » (p. 33-41) et « L'éloge du fragment : langues et régions berbères » (p. 163-168), dans , Paris/Alger/Casablanca, Non Lieu/Edif 2000/La Croisée des chemins, 2010, 205 p. ( et 2352700876, OCLC 683412145)

* Mena Lafkioui, « La question berbère : politiques linguistiques et pratiques langagières », *Langues et cité*, no 23,‎ août 2013 (ɣṛ ɣ wantirnit)

* Salem Chaker,Langue (berbère) , dans , vol. 28-29 : Kirtēsii–Lutte, Aix-en-Provence, Édisud, 2008 (ɣṛ ɣ wantirnit ), p. 4348-4360
* Alexandra Filhon, « Parler berbère en famille : une revendication identitaire », *Revue européenne des migrations internationales*, vol. 23, no 1,‎ 2007 (ɣṛ ɣ wantirnit )

### Isɣwan n bṛṛa

* Inalco Centre de recherche berbère - Publications
* Liste d'ouvrages pour la pratique des langues berbères
* Situation sociolinguistique des berbères tunisiens - Ahmad Bukus

## Tisaɣulin